
Mellékletek: SZMSZ
E L Ő T E R J E S Z T É S

Sülysáp Város Önkormányzata Képviselő-testületének

2017. április 27-én tartandó munkaterv szerinti ülésére

9. napirendhez

Tárgy:
Polgármesteri Hivatal SZMSZ-ének felülvizsgálata
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 84. § (1) bekezdése, valamint az államháztartás működési rendjéről szóló 292/2009. (XII. 19.) Korm. rendelet 10. § (1)-(2) bekezdése és Sülysáp Város Önkormányzata Képviselő-testületének Szervezeti és Működési Szabályzatáról szóló 14/2009. (XII. 22.) önkormányzati rendelet 48. § (4) bekezdése alapján szíves jóváhagyásra előterjesztem a Sülysápi Polgármesteri Hivatal Szervezeti és működési szabályzatának felülvizsgált szövegét. 
A felülvizsgálat a hivatali státuszok számának változása, és a szabályzat utolsó, 2013. évi felülvizsgálata óta a közigazgatásban bekövetkezett átalakulás miatt vált szükségessé.

A dokumentumot két formátumban: egy egységes és – a változások nyomonkövethetősége végett – egy korrektúrázott változatban mellékeljük. 

Kérem a szabályzat szíves jóváhagyását.

…/2017. (IV. 27.) ÖKT határozati javaslat

Sülysáp Város Önkormányzatának Képviselő-testülete 

1./ A Magyarország helyi önkormányzatairól szóló 2011. évi CLXXXIX. törvény 84. § (1) bekezdése, valamint az államháztartás működési rendjéről szóló 292/2009. (XII. 19.) Korm. rendelet 10. § (1)-(2) bekezdése és Sülysáp Város Önkormányzata Képviselő-testületének Szervezeti és Működési Szabályzatáról szóló 14/2009. (XII. 22.) önkormányzati rendelet 48. § (4) bekezdése alapján a Sülysápi Polgármesteri Hivatal 2017. május 1-jével hatályba lépő Szervezeti és működési szabályzatát jóváhagyja.
2./ Felkéri a jegyzőt a szükséges intézkedések megtételére.
Határidő: azonnal
Felelős: jegyző
Sülysáp, 2017. április 27.


dr. Tóth Krisztina s.k.


jegyző 
